《题月山新居》
宋代·徐荣叟

宠任辞枢极，新居卜月山。
人从生处乐，天与老来闲。
翠拥千峰秀，罗萦一水湾。
佳哉得真乐，恨不早知还。

作者简介：建宁浦城人，字茂翁，号意壹。徐应龙子。宁宗嘉定七年进士。知永康县，赈饥民有惠政。历通判、知州，以集英殿修撰知静江府兼广西经略安抚使，召为行在司谏。理宗嘉熙四年，授右谏议大夫，痛陈天变民怨之因，倡议朝廷当以节义励大夫。累官至参知政事，寻以资政殿大学士提举洞霄宫。六年，致仕。卒谥文靖。有《橘坡杂著》等。